Official Journal L 333 , 09/12/1998 P. 0008 - 0016



ROZHODNUTIE RADY z 3. decembra 1998 o spoločných normách vzťahujúcich sa na vypĺňanie jednotného formátu povolení na pobyt (98/701/SVZ) RADA EURÓPSKEJ ÚNIE so zreteľom na spoločné opatrenie 97/11/SVZ zo 16. decembra 1996 týkajúce sa jednotného formátu povolení na pobyt[1] , najmä na jeho článok 2 ods.1, keďže je potrebné stanoviť spoločné normy vzťahujúce sa na vypĺňanie uvedeného formátu, aby sa tak zabezpečila jeho jednotnosť, keďže toto rozhodnutie nemá vplyv na právomoci členských štátov týkajúcich sa uznávania štátov a územných jednotiek, ako aj pasov a cestovných dokladov vydaných týmito štátmi alebo jednotkami; keďže pridelenie kódov v dodatku tohto rozhodnutia má čisto administratívnu povahu a nemá vplyv na určovanie štátnej príslušnosti obyvateľov tretích krajín, ROZHODLA NASLEDOVNE: Článok 1 Jednotný formát povolenia na pobyt sa vypĺňa v súlade s postupom uvedeným v prílohe tohto rozhodnutia. Článok 2 Rada minimálne raz ročne preskúma postupy a kódy uvedené v prílohe a dodatku tohto rozhodnutia s cieľom vykonať ich úpravy. Článok 3 Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. V Bruseli 3. decembra 1998 Za Radu predseda K. SCHLÖGL PRÍLOHA I. POSTUPY PRE VYPĹŇANIE MIESTA PRE SPOLOČNÉ ÚRADNÉ ZÁZNAMY NA LEPIACICH ŠTÍTKOCH V JEDNOTNOM FORMÁTE POVOLENIA NA POBYT. Formát prijatý pre lepiace štítky má formát ID2 (vyhovujúci rozmerom pre preukaz typu ID2 (ISO7810)). Obsahuje osem políčok, ktoré majú byť vyplnené v súlade s technickou špecifikáciou tam, kde to prichádza do úvahy, takto: 1. Povolenie č. Na tomto mieste sa uvádza číslo dokladu (chránené osobitnými bezpečnostnými znakmi a ktorému predchádza písmenový kód) v súlade s prvou časťou odseku 3.7 (počiatočné písmeno(-á) ako je podrobne uvedené v odseku 3.2) technických špecifikácií. 2. Meno Tu sa uvedie priezvisko(-á) a meno(-á) v uvedenom poradí. Priezvisko(-á) a meno(-á) v doklade, do ktorého je nalepený lepiaci štítok, musia byť presne také isté ako tie, ktoré sú uvedené na lepiacom štítku. 3. "Platný do" Na tomto mieste sa uvádza príslušný dátum platnosti, alebo v prípade potreby slovo alebo kód označujúci neobmedzenú platnosť. Členské štáty zašlú generálnemu sekretariátu Rady jednotlivé slová alebo kódy uvedené v predchádzajúcom pododseku, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. Ak sa uvádza dátum skončenia platnosti, tento dátum musí byť uvedený v podobe troch skupín dvojíc číslic v tomto poradí, dve číslice pre deň, dve pre mesiac a dve pre rok, ktoré sa oddelia pomlčkami a prvá číslica je nula, ak je číslo nižšie ako 10 (napr. 15-01-96: 15. januára 1996). 4. Miesto/dátum vydania Toto miesto obsahuje miesto a dátum vydania povolenia na pobyt. Dátum vydania sa uvádza pomocou troch skupín dvojíc číslic v poradí ustanovenom v treťom pododseku bodu 3. 5. Typ povolenia Na tomto mieste sa uvádza špecifický typ povolenia na pobyt vydaného členským štátom štátnemu príslušníkovi tretej krajiny. Toto miesto by nemalo byť zosúladené kvôli rozdielom medzi právnymi predpismi členských štátov. Členské štáty však zašlú generálnemu sekretariátu Rady jednotlivé záznamy, ktoré uvádzajú na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý ako dodatočný prostriedok na odhaľovanie falzifikátov. 6. Poznámky Členské štáty môžu na tomto mieste uvádzať informácie a poznámky pre vnútroštátne použitie, ktoré sú vyžadované vnútroštátnymi ustanoveniami týkajúcimi sa štátnych príslušníkov z tretích krajín vrátane informácií o pracovnom povolení a čísle pasu. Členské štáty zašlú generálnemu sekretariátu Rady jednotlivé trvalé záznamy, ktoré uvádzajú na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. 7. Dátum/podpis/oprávnenie V prípade potreby tu môže vydávajúci orgán pripojiť svoj podpis a svoju pečiatku a/alebo požadovať od držiteľa, aby sa tu podpísal. Ak sa toto miesto použije, dátum by sa mal uviesť pomocou troch skupín dvojíc číslic v poradí ustanovenom v treťom pododseku bodu 3. Ak právne predpisy alebo praktiky členského štátu vyžadujú pripojenie pečiatky vydávajúceho orgánu, pečiatka by mala byť umiestnená v obdĺžniku ohraničenom na pravej strane pravým okrajom lepiaceho štítku, na ľavej strane políčkom "Poznámky", zhora znakom členského štátu a zdola strojom snímateľnou oblasťou. Je taktiež žiadúce, aby pečiatka pozostávala z obdĺžnika 1 cm vysokého x 2,5 cm širokého a obsahovala názov orgánu vydávajúceho povolenie na pobyt a podpis a/alebo dátum. Podpis a/alebo dátum by mali byť orámované na každej strane troma paralelnými horizontálnymi čiarami, pričom stredná má mať polovičnú dĺžku zvyšných dvoch. 8. Strojovo snímateľná oblasť Táto oblasť vyhradená pre strojové snímanie (vrátane kódov označujúcich štátnu príslušnosť alebo právne postavenie) sa vypĺňa v súlade s normami Medzinárodnej organizácie pre civilné letectvo (ICAO), ako je ustanovené v technickej špecifikácii. Na druhom riadku sa zaznamenáva buď číslo povolenia alebo číslo pasu. Tri kódy týkajúce sa štátnej príslušnosti alebo právneho postavenia držiteľa povolenia sa uvádzajú v súlade so zoznamom v dodatku. Členské štáty oznámia generálnemu sekretariátu rady, či majú v pláne zaznamenávať číslo povolenia alebo pasu. Sekretariát rozošle tieto informácie všetkým členským štátom. II. POSTUPY PRE VYPĹŇANIE MIESTA PRE SPOLOČNÉ ÚRADNÉ ZÁZNAMY SAMOSTATNÉHO DOKLADU V JEDNOTNOM FORMÁTE POVOLENIA NA POBYT. Formát prijatý pre samostatný doklad je buď formát ID1 alebo ID2 v súlade s ISO normou 7810.1995. Obidva formáty obsahujú 12 políčok, ktoré majú byť vyplnené v súlade s technickými špecifikáciami tam, kde to prichádza do úvahy. A. PREDNÁ STRANA 1. Povolenie č. Na tomto mieste sa uvedie číslo dokladu, ktorému predchádza písmenový kód v súlade s časťou 2 odseku 3.2 (počiatočné písmeno(-á), ako je podrobne uvedené v odseku 3.2) technických špecifikácií. 2. Meno Tu sa uvádza priezvisko(-á) a meno(-á) v uvedenom poradí. 3. "Platný do" Na tomto mieste sa uvádza príslušný dátum platnosti, alebo v prípade potreby slovo alebo kód označujúci neobmedzenú platnosť. Členské štáty zašlú generálnemu sekretariátu Rady jednotlivé slová alebo kódy uvedené v predchádzajúcom pododseku, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. Ak sa uvádza dátum skončenia platnosti, tento dátum musí byť uvedený pomocou troch skupín dvojíc číslic v tomto poradí, dve číslice pre deň, dve pre mesiac a dve pre rok, ktoré sa oddelia pomlčkami a prvá číslica je nula, ak je číslo nižšie ako 10 (napr. 15-01-96: 15. januára 1996). 4. Miesto/dátum vydania Toto miesto obsahuje miesto a dátum vydania povolenia na pobyt. Dátum vydania sa uvádza pomocou troch skupín dvojíc číslic v poradí ustanovenom v treťom pododseku bodu 3. 5. Typ povolenia Na tomto mieste sa uvádza špecifický typ povolenia na pobyt vydaného členským štátom štátnemu príslušníkovi tretej krajiny. Toto miesto by nemalo byť zosúladené kvôli rozdielom medzi zákonmi členských štátov. Členské štáty však zašlú generálnemu sekretariátu Rady jednotlivé záznamy, ktoré budú uvádzať na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. 6. Poznámky Členské štáty môžu na tomto mieste uvádzať informácie a poznámky pre vnútroštátne použitie, ktoré sú vyžadované vnútroštátnymi ustanoveniami týkajúcimi sa štátnych príslušníkov z tretích krajín vrátane informácií o pracovnom povolení a čísle pasu. Členské štáty zašlú generálnemu sekretariátu Rady jednotlivé trvalé záznamy, ktoré budú uvádzať na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. 7. Dátum/podpis/oprávnenie V prípade potreby tu môže vydávajúci orgán pripojiť svoj podpis a svoju pečiatku a/alebo požadovať od držiteľa, aby sa tu podpísal. Ak sa toto miesto použije, dátum by sa mal uviesť pomocou troch skupín dvojíc číslic v poradí ustanovenom v treťom pododseku bodu 3. Ak právne predpisy alebo praktiky členského štátu vyžadujú pripojenie pečiatky vydávajúceho orgánu, pečiatka by mala byť umiestnená v obdĺžniku ohraničenom na pravej strane pravým okrajom samostatného dokladu, na ľavej strane políčkom "Poznámky", zhora znakom členského štátu a zdola spodnou časťou preukazu formátu ID1 alebo strojom snímateľnou oblasťou formátu ID2. Je taktiež žiadúce, aby pečiatka pozostávala z obdĺžnika 1 cm vysokého x 2.5 cm širokého[2]širok a obsahovala názov orgánu vydávajúceho povolenie na pobyt a podpis a/alebo dátum; podpis a/alebo dátum by mali byť orámované na každej strane troma paralelnými horizontálnymi čiarami, pričom stredná má mať len polovičnú dĺžku zvyšných dvoch. B. ZADNÁ STRANA Ak existuje samostatný doklad, na zdanej strane sa uvádzajú tieto dodatočné údaje: 8. Dátum a miesto narodenia Tu sa uvádzajú údaje o mieste a dátume narodenia držiteľa povolenia na pobyt. Miestom narodenia je názov mesta, ak je známe, ako aj krajina, kde sa držiteľ povolenia narodil. Údaj o krajine narodenia musí byť uvedený preto, lebo štátna príslušnosť držiteľa sa môže líšiť od krajiny narodenia. Dátum narodenia sa uvádza pomocou troch skupín dvojíc číslic v poradí ustanovenom v treťom pododseku bodu 3. 9. Štátna príslušnosť Tu sa uvádza štátna príslušnosť a každé ďalšie právne postavenie držiteľa povolenia na pobyt. Údaj o štátnej príslušnosti sa udáva odkazom na názov krajiny, ktorej je cudzinec štátnym príslušníkom alebo na každé ďalšie príslušné právne postavenie, napr. Kolumbia. 10. Pohlavie Tu sa uvádza pohlavie držiteľa povolenia na pobyt v súlade s normami ICAO pre strojovo snímateľnú zónu. Členské štáty zašlú generálnemu sekretariátu Rady jednotlivé trvalé záznamy, ktoré budú uvádzať na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. 11. Poznámky Členské štáty môžu na tomto mieste uvádzať informácie a poznámky pre vnútroštátne použitie, ktoré sú vyžadované vnútroštátnymi ustanoveniami týkajúcimi sa štátnych príslušníkov z tretích krajín, napríklad adresa držiteľa. Členské štáty zašlú generálnemu sekretariátu rady jednotlivé záznamy, ktoré budú uvádzať na tomto mieste, aby umožnili sekretariátu vypracovať zoznam pre distribúciu všetkým členským štátom. Takýto zoznam by mohol byť použitý aj ako dodatočný prostriedok na odhaľovanie falzifikátov. 12. Strojovo snímateľná oblasť (na zadnej strane dokladu vo formáte ID1 a na prednej strane dokladu vo formáte ID2) Táto oblasť vyhradená pre strojové snímanie (vrátane kódov označujúcich štátnu príslušnosť alebo právne postavenie) sa vypĺňa v súlade s normami Medzinárodnej organizácie pre civilné letectvo (ICAO) ako je ustanovené v technickej špecifikácii. Tri kódy týkajúce sa štátnej príslušnosti alebo právneho postavenia držiteľa povolenia sa uvádzajú v súlade so zoznamom v dodatku. Dodatok Zoznam kódov pre uvádzanie štátnej príslušnosti alebo právneho postavenia držiteľa povolenia na pobyt v strojom snímateľnej oblasti Štát Kód EURÓPA Albánsko ALB Andorra AND Arménsko ARM Azerbajdžan AZE Bielorusko BLR Bosna a Hercegovina BIH Bulharsko BGR Chorvátsko HRV Cyprus CYP Česká republika CZE Estónsko EST Gruzínsko GEO Svätá stolica (Vatikán) VAT Maďarsko HUN Lotyšsko LVA Litva LTU Malta MLT Republika Moldavsko MDA Monako MCO Poľsko POL Rumunsko ROM Ruská federácia RUS San Marino SMR Slovensko SVK Slovinsko SVN Švajčiarsko CHE Bývalá juhoslovanská republika Macedónsko FRM Turecko TUR Ukrajina UKR Juhoslovanská zväzová republika YUG AFRIKA Alžírsko DZA Angola AGO Benin BEN Botswana BWA Burkina Faso BFA Burundi BDI Kamerun CMR Kapverdy CPV Stredoafrická republika CAF Čad TCD Komory COM Kongo COG Demokratická republika Kongo COD Pobrežie slonoviny CIV Džibutsko DJI Egypt EGY Štát Kód Rovníková Guinea GNQ Eritrea ERI Etiópia ETH Gabon GAB Gambia GMB Ghana GHA Guinea GIN Guinea-Bissau GNB Keňa KEN Lesotho LSO Libéria LBR Líbyjská arabská džamahíria LBY Madagaskar MDG Malawi MWI Mali MLI Mauritánia MRT Maurícius MUS Maroko MAR Mozambik MOZ Namíbia NAM Niger NER Nigéria NGA Rwanda RWA Svätý Tomáš a Princove ostrovy STP Senegal SEN Seychely SYC Sierra Leone SLE Somálsko SOM Južná Afrika ZAF Sudán SDN Svazijsko SWZ Zjednotená republika Tanzánia TZA Togo TGO Tunisko TUN Uganda UGA Zambia ZMB Zimbabwe ZWE AMERIKA Antigua a Barbuda ATG Argentína ARG Bahamy BHS Barbados BRB Belize BLZ Bolívia BOL Brazília BRA Kanada CAN Chile CHL Kolumbia COL Kostarika CRI Kuba CUB Dominica DMA Dominikánska Republika DOM Ekvádor ECU Štát Kód Salvádor SLV Grenada GRD Guatemala GTM Guyana GUY Haiti HTI Honduras HND Jamajka JAM Mexiko MEX Nikaragua NIC Panama PAN Paraguaj PRY Peru PER Svätý Kitts a Nevis KNA Svätá Lucia LCA Svätý Vincent a Grenadine VCT Surinam SUR Trinidad a Tobago TTO Spojené štáty americké USA Uruguaj URY Venezuela VEN ÁZIA Afganistan AFG Bahrajn BHR Bangladéš BGD Bhután BTN Brunej BRN Kambodža KHM Čína CHN (1) Východný Timor TMP India IND Indonézia IDN Islamská republika Irán IRN Irak IRQ Izrael ISR Japonsko JPN Jordánsko JOR Kazachstan KAZ Kórejská ľudovodemokratická republika PRK Republika Kórea KOR Kuvajt KWT Kirgizsko KGZ Laoská ľudovodemokratická republika LAO Libanon LBN Malajzia MYS Maledivy MDV Mongolsko MNG Myanmar MMR Nepál NPL Omán OMN Pakistan PAK Palestína - Filipíny PHA Katar QAT štát kód Saudská Arábia SAU Singapur SGP Srí Lanka LKA Arabská republika Sýria SYR Tadžikistan TJK Thajsko THA Turkménsko TKM Spojené arabské emiráty ARE Uzbekistan UZB Vietnam VNM Jemen YEM OCEÁNIA Austrália AUS Fidži FJI Kiribati KIR Maršalove ostrovy MHL Federatívne štáty Mikronézie FSM Nauru NRU Nový Zéland NZL Palau PLW Papua-Nová Guinea PNG Západná Samoa WSM Šalamúnove ostrovy SLB Tonga TON Tuvalu TUV Vanuatu VUT (1) Pre obyvateľov Hong Kongu sa môže použiť kód HKG. Používajú sa aj tieto kódy: Osoby bez štátnej príslušnosti XXA Utečenci (Dohovor z 28. júla 1951) XXB Ostatní utečenci XXC Medzinárodný výbor Červeného kríža CRC UNHCR UNR [1] Ú. v. ES L 7, 10. 1. 1997, s. 1. [2] Pre formát ID1 by sa tieto rozmery mali zmenšiť na polovicu.